
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege privind aprobarea Ordonanţei de urgenţă a Guvernului nr. 9/1999 pentru modificarea Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri



Biroul permanent al Camerei Deputaţilor a transmis, cu adresa nr. 127 din 19 aprilie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind aprobarea Ordonanţei de urgenţă a Guvernului nr. 9/1999 pentru modificarea Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.



În şedinţa din 27 aprilie 1999, comisia a analizat proiectul de lege, în varianta adoptată de Senat, şi  a hotărât, cu majoritate de voturi, să îi acorde aviz favorabil cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
O.U.G. 9/1999

    Art. I,  pct. 1 – “La articolul 3, alineatele (1) şi (2) vor avea următorul cuprins:

    2) Persoanele care s-au aflat în situaţiile prevăzute la art. 1 alin. (1) lit. c) şi d) au dreptul, începând cu anul 1999, la o indemnizaţie lunară de 55.000 lei pentru fiecare an de internare abuzivă în spitalele de psihiatrie, de domiciliu obligatoriu, indiferent dacă sunt sau nu sunt pensionate”.
      Domnul deputat Wittstock Eberhard-Wolfgang a propus majorarea indemnizaţiei de la 55.000 lei la 65.000 lei.

    Amendamentul a fost admis de membrii comisiei cu majoritate de voturi.

    Ca urmare, alin. (2) al art. 3 de la punctul 1) va avea următorul cuprins:

    “2) Persoanele care s-au aflat în situaţiile prevăzute la art. 1 alin. (1) lit. c) şi d) au dreptul, începând cu anul 1999, la o indemnizaţie lunară de 65.000 lei pentru fiecare an de internare abuzivă în spitalele de psihiatrie, de 

domiciliu obligatoriu, indiferent dacă sunt sau nu sunt  pensionate”.
    Autorul a avut în vedere păstrarea raportului între indemnizaţiile la care au dreptul persoanele prevăzute la art. 1 alin. (1) lit. c) şi d) şi indemnizaţia persoanelor prevăzute la art. 1 alin. (1) lit. a), b) şi e) şi alin. (2) care, până la această modificare a Decretului-lege  nr. 118/1990, republicat, a fost de 1 la 2.

2.
    “21. La articolul 8, alineatul 3 va avea următorul cuprins:

    (3) Cererile pentru stabilirea drepturilor titularilor prevăzute de prezentul decret-lege se pot depune,  până cel mai târziu la 30 iunie 1999, la direcţiile generale de muncă şi protecţie socială judeţene şi a municipiului Bucureşti”.
    Domnul deputat Wittstock Eberhard-Wolfgang  a propus eliminarea din textul 

alin. (3) al art. 8 de la 

pct. 21 a sintagmei “până cel mai târziu la 30 iunie 1999”.

    Amendamentul a fost admis de membrii comisiei cu majoritate de voturi.

    Ca  urmare, alin. (3) al art. 8 de la pct. 21 va avea următorul cuprins:

    “Cererile pentru stabilirea drepturilor titularilor prevăzute de prezentul decret-lege se pot depune,  la direcţiile generale de muncă şi protecţie socială judeţene şi a municipiului Bucureşti”.
   Autorul a considerat că termenul stabilit pentru depunerea cererilor este mult prea scurt, mai ales dacă se are în vedere faptul că persoanele în cauză vor trebui să obţintă de la diverse autorităţi acte doveditoare  cu privire la activităţile desfăşurate.

    De asemenea, calitatea de  persoană persecutată politic de regimul comunist,  în măsura în care  aceasta se încadrează în condiţiile stabilite în prezenta lege, nu poate fi limitată în timp.

PREŞEDINTE,

Marţian Dan

